Борис Младенов-Young
Кой здравето щади и оценява…

chitanka.info

Кой здравето щади и оценява?

Прахосва го докато сили има,

но като го загуби, чак тогава

отчита грешката си непростима.

И хуква в паника да го спасява,

пари, богатства… с кървав пот спестени,

по доктори и врачки(!) лудо дава,

но дните му са вече преброени.

Каква е тази алчност прословута

за мъртви вещи, трупани за сметка

на здравето — най-ценната валута?!

Накрая — о, печална равносметка —

оставя всичко. И го спускат в гроба

като бедняк, без пукнат грош във джоба!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.